ร้านประจำที่แวะทุกครั้งที่มาเชียงใหม่ อาจจะแปลกกว่าคนอื่นที่มักจะหาอาหารเหนือทาน แต่พวกเราแวะมาทานอาหารจีน แถมต้องหิ้วกลับกรุงเทพไปฝากที่บ้านอีกถ้ารู้ว่าแวะมาทานร้านนี้

กินมานานหลายปีแต่ฝีมือคงที่เพราะไปกี่ทีก็ได้ทานเมนูเดิม รสชาติเดิม เจ้าของร้านเป็นกันเอง อัธยาศัยดี แต่ไม่เห็นพนักงานเสริฟที่ร้าน น่าจะเป็นแนวร้านอาหารในครอบครัว ทำเอง เสริฟเอง หรือว่าเราไปเวลาไม่ตรงกับใครเลย

เมนูที่ชอบสั่งยืนพื้นคือ ผัดมะเขือยาว ซอสเข้มข้นถูกใจ เห็ดหูหนูผัดไข่เป็นอีกเเมนูที่ธรรมดามากๆ แต่ร้านนี้ทำออกมาได้เด็ดทีเดียว หอมๆ ผัดมาแห้งๆ ร้านนี้เค้าจะมีฝีมือพวกผัดๆ ทั้งหลาย แต่ทานมากๆ ก็อาจจะเลี่ยนอยู่เหมือนกันตามสไตล์อาหารจีน ที่ชอบอีกอย่างคือ ร้านนี้เค้ามีน้ำปลาพริกที่ไม่เหมือนร้านอื่น ใช้พริกหนุ่ม+กระเทียมฝานชิ้นใหญ่ๆ

ราคาอาหารก็ถือว่าคุ้มค่ากับคุณภาพที่ได้รับ ถ้าเจ้าของร้านยังสามารถรักษาคุณภาพได้เหมือนเดิมก็คงไปอุดหนุนเรื่อยๆ

